Seletuskiri Välireklaami paigaldamise eeskirja juurde
[bookmark: _GoBack]Käesoleval päeval kehtivad Narva linnas Narva Linnavolikogu 17.04.2014.a määrusega nr 9 kehtestatud Välireklaami paigaldamise eeskirjad. Olemasolevate eeskirjade vastuvõtmise päevast möödunud aja jooksul on osaliselt muutunud seadusandlus, mille tõttu on osa eeskirja sätetest vananenud ja eeskirja kohaldamisel tekkisid erinevad probleemid. Seoses sellega leiab Arenduse- ja Ökonoomika Amet vajalikuks kehtiva eeskirja kehtetuks tunnistamist  ja uue eeskirja kehtestamist.
Eeskirja muutmise vajaduse põhjendused.
1. Kehtiv eeskiri sisaldab viiteid ehitusseadusele (Eeskirja § 1 lg 3) ja teeseadusele (Eeskirja § 9 p 4). Ehitusseadustiku jõustamisega 01.07.2015 olid mõlemad seadused muudetud kehtetuks. Seoses sellega peab eeskiri olema viidud vastavusse kehtiva seadusandlusega.

2. Eeskirja muutmine ja uues redaktsioonis kohaldamine on põhjustatud ka sellega, et kehtiva eeskirja redaktsioon reguleerib nii välireklaami paigaldamise küsimusi kui ka reklaamikandjate paigaldamise küsimusi. 

Siinjuures tuleb eristada järgmiseid mõtteid: reklaam ja reklaamikandja. Reklaamiseaduse § 2 lg 1 p 3 kehtestades viitab reklaami mõiste sellele, et reklaam on teave, mis on avalikustatud mis tahes üldtajutaval kujul, tasu eest või tasuta, teenuse osutamise või kauba müügi suurendamise, ürituse edendamise või isiku käitumise avalikes huvides suunamise eesmärgil. Seega käsitleb seadus reklaamina mitte kandjat, millele paigaldatakse reklaam, vaid kuju, mille kaudu realiseeritakse reklaami eesmärgid sõltumata sellest, millisele kandjale on paigaldatud reklaam.

Reklaamiseaduse § 13 lg 1 viitab kehtestades kohaliku omavalitsuse kaalutlusõigust reklaamisaduse kohaldamisel sellele, et kohalikul omavalitsusel on õigus kehtestada välireklaami paigaldamise eeskirja. Antud kaalutlusõigusest ei tulene kohaliku omavalitsuse õigus kehtestada nõuded reklaamikandjale. Kehtiv eeskiri kehtestab reklaamikandja mõiste (eeskirja § 2 lg 2 p 1), reklaamikandja paigaldamise võõrale asjale (eeskirja § 4 lg 1 p 1), vajaduse kooskõlastada reklaamikandja paigaldamist Narva Linnavalitsuse Arhitektuuri ja Linnaplaneerimise Ametiga, vajaduse kontrollida reklaamikandja asukohta (eeskirja § 4 lg 3 p 3). Antud küsimuste reguleerimine reklaamiseadusega esitatud kaalutlusõiguse alusel ei vasta seadusega kehtestatud kaalutlusõigusele.

Seega ei tohi reklaamiseaduse alusel kehtestatud eeskiri reguleerida reklaamikandjatega seotud küsimusi.
 
Reklaamikandjad on konstruktsioonid või rajatised, mille kasutamise esmärgiks on reklaami paigaldamine.
Kehtivasse eeskirja olid eelmainitud regulatsioonid, mis puudutavad reklaamikandjate paigaldamist ja korrashoidmist, kantud seoses sellega, et Narva linna õigusaktides ei ole reguleeritud küsimus selle kohta: millisel alusel paigaldatakse reklaamikandjad munitsipaalomandis olevatele kinnistutele või kinnistuste oluliseks osaks olevatele ehitistele. Teiseks põhjuseks oli see, et eeskirjaga püüti reguleerida ka küsimusi, mis on seotud reklaamikandjate ohutusega.

Narva Linnavolikogu 17.03.2005.a määruse nr 14/52 p 2.1. on kehtestatud, et linnavara kasutusse andmine reklaami paigaldamiseks peab toimuma eelmainitud määruse alusel kehtestatud korra järgi. Seega munitsipaalomandis oleva vara (sh kinnistute) reklaamikandjate paigaldamiseks peab olema reguleeritud erikorraga, mille ettevalmistamisega tegeleb praegu Narva Linnamajandusamet. Teiste isikute, v.a. Narva linna valduses või omandis oleva varale reklaamikandjate paigaldamise küsimus reguleeritakse asjaõigusseadusega. Reklaamikandjate ohutuse tagamine on reguleeritud sõltudes sellest, kas tegemist on rajatisega, hoonele paigaldatud konstruktsiooniga või teise reklaamikandjate liigiga, ehitusseadustiku, korrakaitseseadusega jms. 

3. Lähtudes eeltoodust on põhjendatud kehtiva eeskirja muutmine selliselt, et viia eeskirja vastavusse kehtiva seadusandluse ja reklaamiseadusega kehtestatud kaalutlusõigusega.
Eeskirja muutmine
4. Eeskirja muutmine on suunatud sellele, et kõrvaldada eelviidatud eeskirja puudusi.
5. Eeskirja kehtestamise aluseks on reklaamiseaduse § 13 lg 1 ja 2 ettenähtud kaalutlusõigus. 
6. Eeskirja kehtestamiseks kohaliku omavalitsuse korralduse seaduse § 22 lõike 1 punkti 37 järgi on volitatud Narva Linnavolikogu.
7. Eeskiri on tihedalt seotud Narva Linnavolikogu 25.09.2014.a määrusega nr 19 kehtestatud Reklaamimaksumäärusega. Seoses sellega ei kordu eeskirjas Reklaamimaksumäärusega kehtestatud mõtted.
8. Eeskirja § 1 kehtestab eeskirja reguleerimisala ja kohaldatava menetlusõiguse. Võrreldes kehtiva eeskirja § 1 redaktsiooniga jäetakse eeskirjast ära reklaamikandjate puudutavad sätted. 
9. Eeskirja § 2 kehtestab eeskirjas kasutatud terminite mõisted. Võrreldes kehtiva eeskirja redaktsiooniga on lisatud sildi mõiste. Antud täienduse põhjuseks on see, et ettevõtjad paigaldavad oma kaupluste vitriinidele ja seintele teavet, mis on sisuliselt reklaam. Siinjuures viitavad ettevõtjad sellele, et sildid on suunatud ettevõtja tegevuskoha eristamisele ja seoses sellega reklaamiseaduse § 2 lg 2 alusel pole võimalust kohaldada antud teabele reklaami puudutavaid sätteid.  Selleks, et vältida antud asjaolu, kehtestatakse sildi mõiste. Lisaks sellele kehtestatakse reklaami andja mõiste blankettnormina viidates Narva Linnavolikogu 25.09.2014.a määrusega nr 19 kehtestatud Reklaamimaksumäärusele, kuna eeskirja adressaatidel tekivad tihti küsimused seoses antud termini kasutamisega. 
10. Eeskirja § 3 kehtestatakse reklaami avalikustamise õiguslik alus. Võrreldes kehtiva eeskirjaga jääb antud paragrahvi sisu samaks.
11. Eeskirja § 4 kehtestab reklaami paigaldamise korra ja reklaami paigaldamiseks vajalike andmete loetelu. Võrreldes kehtiva eeskirja sama paragrahviga taotlemisel esitatavate andmete hulgast jäetakse ära nende andmete, mis puudutavad reklaamikandjate paigaldamist, esitamine.
12. Eeskirja § 5 kehtestab dokumentide loetelu, mille alusel reklaami andjal tekib õigus reklaami paigaldamiseks. Võrreldes kehtiva eeskirja sama paragrahvi redaktsiooniga jääb paragrahv sisuliselt samaks.
13. Eeskirja § 6 esitab nõuded reklaami paigaldamiseks väljaantavates dokumentides loetletavatele andmetele. Võrreldes kehtiva eeskirja redaktsiooniga jäetakse andmete loetelust ära reklaamikandjaid puudutavad andmed. 
14. Eeskirja § 7 kehtestab reklaami paigaldamise loa väljaandmisest keeldumise alused. Võrreldes kehtiva eeskirja redaktsiooniga on paragrahvist jäetud ära viide reklaamikandjatele. 
15.  Eeskirja § 8 kehtestab reklaami paigaldamiseks antud loa kehtetuks tunnistamise alused. Võrreldes kehtiva eeskirja redaktsiooniga on paragrahvist jäetud ära viide reklaamikandjatele. 
16. Eeskirja § 9 kehtestab reklaami andja kohustused. Võrreldes kehtiva eeskirja sama paragrahvi redaktsiooniga jääb antud paragrahvi sisu samaks.
17. Eeskirja § 10 kehtestab reklaami kujundusprintsiibid. Võrreldes kehtiva eeskirja sama paragrahvi redaktsiooniga on jäetud ära valgustatud reklaamile esitatavad ohutusnõuded. Antud muudetus on põhjustatud sellega, et reklaamiseaduse alusel antud kaalutlusõigus ei võimalda kohalikul omavalitsusel reguleerida ohutuse küsimust. Antud küsimust reguleerivad teised õigusaktid.
18. Eeskirja § 11 kehtestab eeskirja järelevalvega seotud küsimusi. Võrreldes kehtiva eeskirja redaktsiooniga jääb paragrahvi redaktsioon samaks.
19. Eeskirja § 12 kehtestab eeskirja rakendussätted. Seoses eeskirja uue redaktsiooni kehtestamisega tunnistatakse kehtetuks Narva Linnavolikogu 14.04.2014.a määrusega nr 9 kehtestatud välireklaami paigaldamise eeskiri. Antud paragrahviga on ette nähtud, et kehtivad load reklaami paigaldamiseks kehtivad kuni nende kehtivuse tähtaja saabumiseni. Uue eeskirja kehtestamisega tunnistatakse varem kehtiv eeskiri kehtetuks. Sellel juhul võivad tekkida olukorrad, kui varem kehtiva eeskirja alusel paigaldatud reklaami paigaldamise load tunnistatakse kehtetuks reklaami andja kahjuks. Selleks, et vältida hulgaliste vaidluste tekkimist varem kehtiva eeskirja alusel paigaldatud reklaami osas kasutatakse reklaami varem kehtiva eeskirja tingimustel. 

